Publication: Magyar Közlöny
Issue: MK-2000-27 (Year: 2000, Number: 27)
Era: 1990-2004
Section: a 30/1997. (IV. 30.) FM rendelethez]
Paragraph Index: 1186

d) Az 1996—1998. évek között megszerzett képesítés esetén a képzést folytató felsőfokú oktatási intézmény a vadgazdálkodási szakirány elvégzését az oklevéllel (diplomával) vagy az oklevél számát is tartalmazó bizonyítvánnyal, illetve betétlappal is igazolja. Középfokú vadgazdálkodási-vadászati szakképesítés igazolására el kell fogadni: a vadgazdálkodási technikusi szakképesítést, a vadász-vadtenyésztő szakmunkás-bizonyítvány mellé szerzett érettségi bizonyítványt vagy ilyen szakképesítéshez kapcsolódó érettségi-képesítő bizonyítványt, az erdésztechnikusi szakképesítést, az erdészeti szakmunkás-bizonyítvány — az erdőgazdasági gépkezelői és erdészeti faipari kivételével — mellé szerzett érettségi bizonyítványt vagy ilyen szakképesítéshez kapcsolódó érettségi-képesítő bizonyítványt. Alapfokú vadgazdálkodási-vadászati szakképesítés igazolására el kell fogadni: a vadász-vadtenyésztő szakmunkás-bizonyítványt. A felsorolt szakképesítésekhez kötött állások betöltésekor a vadászati hatóság, illetve a munkáltató meghatározott idejű szakmai gyakorlat igazolását írhatja elő. 2000/27. szám

Source: https://magyarkozlony.hu/hivatalos-lapok/0fefc8a78dc2419298829d39182b48e0f944522c/dokumentumok/9b59ab2bcf935efbceb14202a2f02e7861b0a80d/letoltes